Încă patru decese din cauza coronavirusului s-au înregistrat joi seară în România. Pacienții sunt din Dâmbovița, Timișoara, Arad și Neamț și au 45, 49, 56 și 70 de ani. Printre pacienți se află un bărbat de 45 de ani care a murit în ambulanță, în timp ce era tranportat la spital, și un alt bărbat de 49 de ani din Timișoara. El a mers atât la Spitalul Județean, dar și la Boli Infecțioase și a fost diagnosticat cu pneumonie încă din 20 martie, fără a fi însă internat. A solicitat ambulanța cu două zile în urmă, dar nici atunci nu a fost spitalizat, fiindu-i doar recoltat exudat pentru testul COVID.

Un bărbat de 56 de ani din judetul Dâmbovița, hemodializat la un centru de dializă și internat inițial la Spitalul de Urgență București Floreasca. A fost transferat în 23 martie, atunci când a fost confirmat pozitiv cu noul corinavirus, la Spitalul de Boli Infecțioase Victor Babeș - ATI.

Conform Grupului de comunicare strategică, persoanele decedate sunt: O femeie în vârstă de 76 ani, din judetul Cluj, internată în 20 martie în Spitalul Huedin . Pacienta a fost transferată în 22 martie în secția ATI a Spitalului de Boli Infectioase Cluj, după ce a fost confirmată cu COVID-19. Deces înregistrat în 26 martie.